เตือนภัย! “มิจฉาชีพ” ปลอมไลน์ “จรีพร” ซีอีโอ WHA อ้างชื่อหลอกลงทุน
"มิจฉาชีพ" ปลอมไลน์ “จรีพร” ซีอีโอ WHA อ้างชื่อหลอกลงทุน เตือนประชาชนอย่าหลงเชื่อ พบเห็นโปรดแจ้ง-เร่งรวบรวมหลักฐานเอาผิด
"มิจฉาชีพ" ปลอมไลน์ “จรีพร” ซีอีโอ WHA อ้างชื่อหลอกลงทุน เตือนประชาชนอย่าหลงเชื่อ
30 เม.ย. 2565

บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ระบุว่า ตามที่ได้มีการแอบอ้างชื่อ และสร้างบัญชีไลน์ปลอมของนางสาวจรีพร จารุกรสกุล ประธานคณะกรรมการบริษัท และประธานเจ้าหน้าที่บริหารกลุ่ม WHA เพื่อเชิญชวนลงทุน ทั้งนี้บริษัทฯ ยืนยันว่าข้อความเชิญชวนดังกล่าวเป็นข้อมูลเท็จ  และนางสาวจรีพร จารุกรสกุล ไม่เคยมีการส่งข้อความเชิญชวนลงทุนแต่อย่างใด ดังนั้นขอให้นักลงทุน และประชาชนทุกท่านอย่าหลงเชื่อข้อมูลดังกล่าว
ทั้งนี้ หากท่านได้รับข้อความเชิญชวนดังกล่าว โปรดแจ้งบริษัทฯ ได้ที่โทร. 02-719-9555 เพื่อทางบริษัทฯ จะได้รวบรวมหลักฐานและดำเนินการตามกฎหมายต่อไป